钦定古今图书集成/明伦汇编/官常典/第531卷 > 口儿吉
## 钦定古今图书集成/明伦汇编/官常典/第531卷 > 口儿吉

按《元史》本传：“口儿吉，阿速氏。宪宗时，与父福得来赐，
俱直宿卫，领阿速军二十户。世祖时，口儿吉以百户
从元帅阿术伐宋有功，赐以白金等物。宋平，命充大
宗正府也可扎鲁花赤，领阿速军从征海都，以功受
上赏。师还，成宗命宣抚湖广等处，访求民瘼，仍还旧
职。至大元年，武宗命充左卫阿速亲军都指挥使，进”
阶广威将军。四年，卒。